ANEXA la documentația de atribuire

CONTRACT CADRU DE CONCESIUNE 
Nr. ....... din ............

CAPITOLUL I: PĂRȚILE
Art. 1 Comuna Vărbilău cu sediul în comuna Vărbilău, satul Vărbilău, Centrul Civic, F.N., județul Prahova, CUI 2844197, prin primar în calitate de concedent și
.......................................... cu sediul în ........................................ reprezentată de ......................................... în calitate de concesionar,
În baza:
· H.C.L. nr..... din __________ privind concesionarea prin licitație publică, în condițiile legii, a unui teren aparținând domeniului privat al comunei Vărbilău, județul Prahova; 
Având în vedere: 
· procesul-verbal de adjudecare al licitației nr. .... din................... înțelegem să încheiam prezentul contract de concesiune. 

CAPITOLUL II: OBIECTUL CONTRACTULUI 
Art. 2 (1) Obiectul contractului îl constituie concesionarea terenului în suprafață de  17.000 m.p. situat în extravilanul comunei Vărbilău, satul Vărbilău, județul Prahova, T 11 parcelele A3858, A3859, A3860, număr cadastral 23311, și număr de Carte Funciară 23311 Vărbilău. 
(2) Folosința efectivă a terenului începe cu data de ..........., în baza procesului verbal de predare primire încheiat între concedent și concesionar. 

CAPITOLUL III: DESTINAŢIA 
Art. 3 Concesionarul este obligat să exploateze terenul în conformitate cu prevederile planului urbanistic general și regulamentului local de urbanism al localității, în vederea amenajării unui lac de agrement. 

CAPITOLUL IV: DURATA 
Art. 4 Termenul de concesionare este de 49 ani, începând de la data semnării lui. 

CAPITOLUL V: REDEVENȚA 
Art. 5 (1) Redevența este de ..................euro/an, și se va plăti în lei, în primii 15 de ani ai concesiunii, la valoarea cursului BNR leu-euro din ziua facturării, astfel: 
a) pentru primul an, redevența se plătește în termen de 5 zile de la data semnării contractului de către părți;
b) pentru următorii ani, redevența se plătește în 4 (patru) tranșe trimestriale, respectiv 25% din cuantumul redevenței până la data de 31 martie a fiecărui an, 25% din cuantumul redevenței până la data de 30 iunie a fiecărui an, 25% până la data de 30 septembrie a fiecărui an și 25%  din cuantumul redevenței până la data de 31 decembrie a fiecărui an; 
c) pentru perioada cuprinsă între 1 ianuarie și data pentru care se datorează redevența din ultimul an de plată al concesiunii, redevența se plătește până la 31 ianuarie a respectivului an. 
(2) Plata redevenței se face în contul sau la casieria primăriei. 

CAPITOLUL VI: GARANȚIA DE BUNĂ EXECUȚIE 
Art. 6 (1) Concesionarul are obligația de a constitui garanția de bună execuție a contractului în cuantum de 25% din valoarea redevenței datorată pentru un an întreg de exploatare.
(2) Garanția de bună execuție a contratului de concesiune se constituie în termen de 10 de zile de la data semnării contractului.


CAPITOLUL VII: DREPTURI ȘI OBLIGAŢII 
Art. 7 Concedentul are următoarele drepturi și/sau obligații: 
a) să predea terenul, pe bază de proces-verbal, încheiat după semnarea contractului; 
b) să încaseze redevența, în conformitate cu dispozițiile contractului de concesiune, precum și taxa pe teren, astfel cum prevede Codul fiscal; 
c) să beneficieze de garanția constituită de concesionar; 
d) să mențină terenul în stare corespunzătoare de folosință, pe toată durata concesiunii, potrivit destinației sale; 
e) să inspecteze terenul concesionat, verificând respectarea obligațiilor asumate de concesionar. 
Art. 8 Concesionarul are următoarele drepturi și/sau obligații: 
a) concesionarul este obligat să asigure exploatarea eficientă, în regim de continuitate și de permanență, a bunurilor care fac obiectul concesiunii, potrivit obiectivelor stabilite de către concedent; 
b) concesionarul este obligat să exploateze în mod direct terenurile care fac obiectul concesiunii;
c) concesionarul nu poate cesiona contractul de concesiune și nu poate subconcesiona, închiria sau ceda, sub orice altă formă juridică, folosința terenului care face obiectul concesiunii; 
d) concesionarul este obligat să plătească redevența la termenele prevăzute în prezentul contract; 
e) concesionarul este obligat să achite taxa pe terenul concesionat, astfel cum prevede Codul fiscal;
f) concesionarul este obligat să achite redevența minieră în conformitate cu dispozițiile legale în materie;
g) concesionarul este obligat să respecte condițiile impuse de protecția mediului; 
h) concesionarului îi revin în exclusivitate și deplină răspundere toate obligațiile și condițiile legale ce trebuie îndeplinite pentru exploatarea terenului, precum: obținerea de autorizații, avize, acorduri, licențe și orice alte documente necesare pentru realizarea obiectivului concesiunii;
h) concesionarul este obligat sa înceapă realizarea investiției în termen de un an de zile de la semnarea contractului, iar pentru aceasta este obligat să obțină autorizație de construire, conform Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;
i) ulterior realizării lacului de agrement, concesionarul este obligat să permită accesul publicului în baza condițiilor de acces stabilite de acesta și avizate de concedent.

CAPITOLUL VIII: RĂSPUNDEREA CONTACTUALĂ
Art. 9 (1) Neplata redevenței în termen de 30 de zile de la împlinirea termenului prevăzut în contract atrage după sine, transmiterea de către concedent a unei somații de plată către concesionar. 
(2) Dacă în termen de 15 zile de la transmiterea somației de plată, concesionarul nu a efectuat plata, atunci contractul de concesiune este reziliat de drept, fără intervenția instanțelor judecătorești, prezenta clauză echivalând unui pact comisoriu de gradul IV, conform art. 1553 din Codul Civil, precedându-se la revenirea terenului la dispoziția concedentului, fără nici o obligație a acestuia față de concesionar.
	(3) Garanția de bună execuție a contractului este reținută în contul redevenței neachitate, urmînd ca restul debitului să fie supus procedurii legale de recuperare.

CAPITOLUL IX: INTERDICŢIA CESIUNII, SUBCONCESIONĂRII SAU CEDĂRII TERENULUI 
Art. 10 (1) Este absolut interzisă cesiunea contractului de concesiune sau subconcesionarea, închirierea sau cedarea sub orice formă, totală sau parțială terenului concesionat. 
(2) Terenul este destinat exclusiv uzului titularului de contract. 

CAPITOLUL X: FORŢA MAJORĂ 
Art. 11 (1) Forța majoră exonerează de răspundere părțile în cazul neexecutării parțiale sau totale a obligațiilor asumate prin prezentul contract. 
(2) Prin forță majoră se înțelege un eveniment independent de voința părților, imprevizibil și insurmontabil, apărut după încheierea contractului și care împiedică părțile să execute total sau parțial obligațiile asumate. 
(3) Partea care invocă forța majoră are obligația să o aducă la cunoștință celeilalte părți, în scris, în maximum 5 (cinci) zile de ia apariție, iar dovada forței majore se va comunica în maximum 15 (cincisprezece) zile de la apariție. 
(4) Data de referință este data ștampilei poștei de expediere. 
(5) Partea care invocă forța majoră are obligația să aducă la cunoștința celeilalte pârți încetarea cauzei în maxim 15 (cincisprezece) zile de la încetare. 
(6) Dacă aceste împrejurări și consecințele lor durează mai mult de 6 (șase) luni, fiecare partener poate renunța la executarea contractului pe mai departe. În acest caz, nici una din părți nu are dreptul de a cere despăgubiri de la cealaltă parte, dar ele au îndatorirea de a-și onora toate obligațiile până ia această dată. 

CAPITOLUL XI: INCETAREA/REZILIEREA CONTRACTULUI
Art. 12  (1) Contractul de concesiune încetează în cazurile următoarele: 
a) înțelegerea părților, pentru motive întemeiate verificate și acceptate de concedent, sub condiția achitării de către concesionar, a redevenței și a altor obligații izvorâte din contract; 
b) la expirarea duratei stabilite în contract; 
c) răscumpărarea concesiunii de către concedent, prin hotărâre a acestuia, în cazul în care interesul național sau local o impune, cu plata unei despăgubiri juste și prealabile în sarcina concedentului, întocmindu-se o documentație tehnico-economică în care se va stabili prețul răscumpărării, în această situație nepercepându-se daune. 
(2) Rezilierea contractului de concesiune intervine: 
a) în cazul nerespectării obligațiilor contractuale de către concesionar, prin rezilierea unilaterală de către concedent, cu plata unei despăgubiri (plata redevenței datorată pe perioada de timp rămasă până la finalizarea contractului) în sarcina concesionarului; 
b) în cazul nerespectării obligațiilor contractuale de către concedent, prin rezilierea unilaterală de către concesionar, cu plata de despăgubiri în sarcina concedentului; 
c) renunțare la concesiune din partea concesionarului, fără plata unei despăgubiri sau în cazul imposibilități obiective a concesionarului de a exploata terenul (imposibilitate dovedită cu acte de concesionar și acceptată de concedent); în acest caz concesionarul va notifica concedentul, în termen de 15 zile de la constatarea situației intervenite, despre imposibilitatea obiectivă de realizare a activității. Imposibilitatea obiectivă de a exploata bunul poate fi invocată în cazul când concesionarul are o situație financiară precară, în cazul suspendării activității, insolvenței, falimentului sau al dizolvării societății concesionare. 

CAPITOLUL XII: CLAUZE DE NESCHIMBARE 
Art. 13 Orice modificare a prezentului contract nu se poate face decât cu acordul părților, consemnat într-un act adițional. 

CAPITOLUL XIII: SOLUŢIONAREA LITIGIILOR 
Art. 14 Orice litigiu decurgând din sau în legătură cu acest contract, inclusiv referitor la validarea, interpretarea, executarea ori desființarea lui, se va soluționa pe cale amiabilă sau de către instanțele judecătorești competente. 
Prezentul contract s-a încheiat și semnat astăzi ____________ , în _____ exemplare.


     CONCEDENT							CONCESIONAR,Am citit și sunt de acord fără rezerve cu termenii și condițiile contractuale și consimt că în cazul în care oferta noastră este stabilită ca fiind câștigătoare să semnăm contractul în conformitate cu prevederile din Documentația de atribuire.

COMUNA VĂRBILĂU                                                                 
        PRIMAR, 



VIZAT PENTRU LEGALITATE ...................................................

CONSILIER ACHIZIȚII PUBLICE................................................

VIZAT CFP..............................................................................
